
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T-13 PAPILDYMO

2012 m. rugsėjo 27 d. Nr. T-335
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., 18 str. 1 d., nusprendžia,

papildyti rajono savivaldybės tarybos 2011 m. sausio 27 d. sprendimu Nr. T-13 patvirtinto Mokinio krepšelio lėšų paskirstymo, perskirstymo, naudojimo ir perdavimo tvarkos aprašo 12.1. punktą ir išdėstyti nauja redakcija:


„12.1. darbo užmokesčiui pagal ugdymo planą (ir apmokėti už ikimokyklinio ir priešmokyklinio ugdymo valandas, finansuojamas iš mokinio krepšelio lėšų), mokyklos ugdymo procesui organizuoti ir valdyti, mokyklos bibliotekos darbuotojams išlaikyti, psichologinei, specialiajai pedagoginei, specialiajai ir socialinei pedagoginei pagalbai organizuoti. Ne mažiau kaip 3 procentai šių lėšų turi būti skiriama psichologinei, specialiajai pedagoginei, specialiajai ir socialinei pedagoginei pagalbai organizuoti. Iš šiame punkte nurodytų mokinio krepšelio lėšų bendrojo lavinimo mokyklų, ikimokyklinio ir neformaliojo ugdymo įstaigų vadovams už darbą mokama pagal rajono savivaldybės tarybos nustatytus tarnybinio atlyginimo koeficientus, kuriuos tarybai teikia savivaldybės Švietimo ir sporto skyrius, vadovaudamasis Lietuvos Respublikos Švietimo ir mokslo ministro patvirtintame Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos apraše numatytais koeficientų ribų vidutiniais dydžiais. Iš šiame punkte nurodytų mokinio krepšelio lėšų gali būti mokama už darbą mokytojų padėjėjams ir darbuotojams, kurių funkcijoms priskiriamas mokyklų veiklos kokybės įvertinimas“. 

